Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: (3) A támogatásra a Baromfi Termék Tanács (BTT) tagsági körébe tartozó, a BTT által kialakított termelési önkorlátozásban és az 1993. évi VI. törvény 10 §-ának (3) bekezdése
Paragraph Index: 774

216. § A B) 1. pontban foglalt támogatás elnyerése és elszámolása érdekében az erdőgazdálkodónak — az Evt. 29. §-ában elrendelt éves erdőgazdálkodási tervvel összhangban, figyelemmel a 40. számú mellékletben az erdőfelújításra és az erdőnevelésre meghatározott támogatások mértékére is — költségvetést kell készítenie. A költségvetést legkésőbb a tárgyévet megelőző november hónap harmincadik napjáig, kivételes esetekben az éves erdőgazdálkodási tevékenység megkezdésének tervezett vagy szükséges időpontja előtt harminc nappal kell elkészíteni, és az erdészeti hatósághoz elbírálásra és jóváhagyásra három példányban benyújtani. Az éves terv évközi változása esetén a kérelemhez módosító költségvetést is mellékelni kell. A támogatási kérelemhez csatolni kell továbbá az R. 3., 4. és 5. számú mellékletei szerinti nyilatkozatokat is.

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes